**LĒMUMS**

LIEPĀJĀ

|  |  |
| --- | --- |
| 2021.gada 19.jūnijā |  Nr.233/7(prot. Nr.7, 7.§) |

Par sabiedrības ar ierobežotu atbildību

"LIEPĀJAS REĢIONĀLĀ SLIMNĪCA"

peļņas novirzīšanu kapitālsabiedrības

attīstībai

Pamatojoties uz Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu un 35.pantu, Liepājas pilsētas domes 2015.gada 10.decembra noteikumu Nr.2 "KĀRTĪBA, KĀDĀ TIEK NOTEIKTA UN IESKAITĪTA PAŠVALDĪBAS BUDŽETĀ IEMAKSĀJAMĀ PEĻŅAS DAĻA PAR PAŠVALDĪBAS KAPITĀLA IZMANTOŠANU" 7.punktu, 7.3.apakšpunktu un 8.punktu un, ņemot vērā sabiedrības ar ierobežotu atbildību "LIEPĀJAS REĢIONĀLĀ SLIMNĪCA" pašvaldības kapitāla daļu turētāja pārstāvja priekšlikumu, kā arī izskatot Liepājas pilsētas domes pastāvīgās Finanšu komitejas 2021.gada 10.jūnija lēmumu (sēdes protokols Nr.6), LIEPĀJAS PILSĒTAS DOME

N O L E M J :

1. Novirzīt pašvaldībai dividendēs izmaksājamo sabiedrības ar ierobežotu atbildību "LIEPĀJAS REĢIONĀLĀ SLIMNĪCA" 2020.gada peļņu pilnā apmērā (1 388 346 EUR (viens miljons trīs simti astoņdesmit astoņi tūkstoši trīs simti četrdesmit seši *euro*)) sabiedrības saimnieciskās darbības un ilgtspējīgas attīstības nodrošināšanai, plānoto kapitālieguldījumu finansēšanai, ievērojot sabiedrības ar ierobežotu atbildību "LIEPĀJAS REĢIONĀLĀ SLIMNĪCA" vidēja termiņa darbības stratēģijā 2019.-2021.gadam un investīciju plānā noteiktos mērķus, t.sk. arī realizācijā esošā Eiropas Savienības struktūrfondu infrastruktūras attīstības projekta "Infrastruktūras attīstība SIA "Liepājas reģionālā slimnīca", uzlabojot kardioloģijas, onkoloģijas un bērnu veselības aprūpes pakalpojumu pieejamību un kvalitāti Kurzemē" līdzfinansējumam, ietverot attiecināmo, neattiecināmo un neatbalstāmo izmaksu segšanu.

2. Sabiedrības ar ierobežotu atbildību "LIEPĀJAS REĢIONĀLĀ SLIMNĪCA" pašvaldības kapitāla daļu turētāja pārstāvim kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Domes priekšsēdētāja vietniekam pilsētas attīstības un sadarbības jautājumos, pašvaldības izpilddirektoram, Finanšu pārvaldei, Kapitālsabiedrību pārvaldības uzraudzības un revīzijas daļai, Juridiskajai daļai, Vides, veselības un sabiedrības līdzdalības daļai, SIA "LIEPĀJAS REĢIONĀLĀ SLIMNĪCA" |